Predlog UREDBA EVROPSKEGA PARLAMENTA IN SVETA o vzpostavitvi sistema Unije za samopotrjevanje potrebne skrbnosti odgovornih uvoznikov v oskrbovalni verigi, ki uvažajo kositer, tantal in volfram, njihove rude in zlato z območij, prizadetih zaradi konfliktov, in območij z visokim tveganjem /* COM/2014/0111 final - 2014/0059 (COD) */





OBRAZLOŽITVENI MEMORANDUM 1. OZADJE PREDLOGA Razlogi za predlog in njegovi cilji Glavni cilj tega predloga je pomagati zmanjšati financiranje oboroženih skupin in varnostnih sil[1] prek prihodkov, povezanih z minerali z območij, prizadetih zaradi konfliktov, in območij z visokim tveganjem, s podpiranjem in nadaljnjim spodbujanjem odgovornih praks pridobivanja kositra, tantala, volframa in zlata s takih območij pri družbah iz EU. Predlog temelji na obstoječih mednarodnih okvirih in načelih potrebne skrbnosti. Splošno ozadje Namen sedanjih ukrepov je spodbujati odgovorno pridobivanje mineralov s tveganih območij ali območij, prizadetih zaradi oboroženih konfliktov. Leta 2011 oziroma 2010 sta bila sprejeta dva najbolj znana ukrepa: smernice OECD o potrebni skrbnosti za odgovorne verige oskrbovanja z minerali z območij, prizadetih zaradi konfliktov, in območij z visokim tveganjem (v nadaljnjem besedilu: smernice OECD o potrebni skrbnosti) in oddelek 1502 ameriškega Zakona o Dodd-Frankovi reformi Wall Streeta in varstvu potrošnikov. Prvi ukrep, ki ni ukrep na državni ravni ali ravni regije, določa postopek, ki ga morajo upoštevati države, ki želijo razviti zmogljivosti odgovornega pridobivanja. Čeprav so smernice o potrebni skrbnosti na voljo predvsem družbam v pristojnosti OECD, so tudi vir navdiha, ki k sodelovanju privablja družbe, ki izvajajo pomembne funkcije preoblikovanja ali trgovinske funkcije v verigi oskrbovanja z minerali, in sicer z zlatom, kositrom, tantalom in volframom. EU se je leta 2011 v okviru OECD politično zavezala, da bo podpirala nadaljnjo uporabo smernic. Zakon Dodd-Frank je osredotočen na Demokratično republiko Kongo in devet sosednjih držav. Oddelek 1502 Zakona od družb, ki kotirajo na borzah v ZDA in uporabljajo „konfliktne minerale“[2], zahteva, da Komisiji za vrednostne papirje in borzo poročajo o poreklu takih mineralov in ustreznih ukrepih za potrebno skrbnost. Ta poročila zahtevajo obsežno poizvedbo o oskrbovalni verigi. Družbe, ki kotirajo v ZDA, se vse bolj obračajo na svoje dobavitelje, vključno s tistimi iz EU, da bi jim predložili ustrezne informacije in dokaze o potrebni skrbnosti. Eden od odzivov podjetij na Zakon je bil, da bi se trgovina preusmerila s Srednje Afrike, kjer vpliva na lokalne trge zlata, kositra, tantala in volframa. Zakonito pridobljeni minerali prispejo na trge ZDA in EU z nekaj težavami. Trgovina s konfliktnimi minerali je zelo dobro dokumentirana v primeru Demokratične republike Kongo in zanjo se uporablja Resolucija Varnostnega sveta OZN 1952 (2010). Vendar je takih primerov veliko tudi drugje v Afriki, Aziji in Latinski Ameriki, cilj pa je začel presegati zgolj OECD. Voditelji skupine G8 so se junija 2013 zavezali[3], da bodo povečali preglednost v ekstraktivni industriji. Zato Evropska komisija in visoki predstavnik razvijata celovit okvir EU za odgovorno pridobivanje mineralov. Njuno delo temelji na resoluciji Evropskega parlamenta iz leta 2010, ki poziva EU k izdajanju zakonodajnih aktov v skladu z zakonodajo ZDA, in dveh sporočilih iz leta 2011 in 2012[4], v katerih je Komisija izrazila, da namerava proučiti načine za izboljšanje preglednosti oskrbovalne verige. Ta zakonodajni predlog bo zato spremljalo sporočilo, v katerem bodo podrobno določeni drugi ukrepi politike, ki se lahko uporabijo za čim širše reševanje težave. Veljavne določbe na področju, na katero se nanaša predlog Obstoječe pobude EU v zvezi z naravnimi viri, finančno preglednostjo in upravljanjem, ki upošteva možnost konflikta, mednarodne trgovine z diamanti in gozdarstva: – Uredba Sveta (ES) št. 2368/2002 z dne 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti, – Uredba (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode, – Direktiva 2013/34/EU Evropskega parlamenta in Sveta z dne 26. junija 2013 o letnih računovodskih izkazih, konsolidiranih računovodskih izkazih in povezanih poročilih nekaterih vrst podjetij, spremembi Direktive 2006/43/ES Evropskega parlamenta in Sveta ter razveljavitvi direktiv Sveta 78/660/EGS in 83/349/EGS. Usklajenost z drugimi politikami in cilji Unije Predlog je usklajen s trajnostnim upravljanjem in kazenskim pregonom v zvezi z izkoriščanjem naravnih virov pri pridobivanju mineralov z območij, prizadetih zaradi konfliktov, in območij z visokim tveganjem, njegov cilj je prispevati k ciljem zunanje politike EU in razvojni strategiji boljšega upravljanja, poleg tega pa je tudi v skladu s politiko podjetništva EU in politiko družbenih odgovornosti gospodarskih družb EU, ki družbam priporočata, da ublažijo vse potencialne negativne učinke na družbo in so pozorne na kakršne koli potencialne kršitve človekovih pravic. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Posvetovanje z zainteresiranimi stranmi Med decembrom 2012 in junijem 2013 je potekalo obširno posvetovanje, ki je zajemalo spletno javno posvetovanje in številna srečanja z zainteresiranimi stranmi. Študija ocene stroškov skladnosti s potrebno skrbnostjo, koristi in s tem povezanih učinkov na izbrane gospodarske subjekte v zvezi z odgovornim pridobivanjem mineralov je bila zaključena sredi septembra 2013. Povzetek rezultatov javnega posvetovanja in končno poročilo študije ocene sta na spletnem mestu Komisije na voljo skupaj s tem predlogom. Komisija je izvedla oceno učinka predlaganih možnosti politike, pri čemer je upoštevala rezultate javnega posvetovanja in študijo ocene, na podlagi katerih je bilo objavljeno poročilo. Obravnavanih je bilo naslednjih šest možnosti: · Možnost 1 – Samostojno sporočilo EU Ta možnost vključuje naslednje ukrepe, ki jih je treba vključiti v skupno sporočilo Komisije in visokega predstavnika: (i) nacionalne kontaktne točke in Evropska podjetniška mreža zagovarjajo uporabo smernic OECD o potrebni skrbnosti; (ii) javna naročila EU: uporaba klavzul o delovanju v javnih naročilih Komisije in držav članic EU za ustrezne proizvode (npr. računalnike, mobilne telefone); (iii) finančna pomoč pri obstoječih programih OECD; (iv) podpora Komisije pri „pismih o nameri“ evropske industrije; in (v) medvladni ukrepi. · Možnost 2 – Pristop nezavezujočega prava Ta možnost povezuje ukrepe iz možnosti 1 s priporočilom Sveta za ozaveščanje in spodbujanje prostovoljne uporabe smernic OECD o potrebni skrbnosti pri podjetjih iz EU, zlasti tistih, ki še niso del obvezujoče sheme za tretje države. · Možnost 3 – Uredba za vzpostavitev obveznosti pri potrjevanju „odgovornega uvoznika EU“ na podlagi smernic OECD o potrebni skrbnosti – PROSTOVOLJNA Ta možnost povezuje ukrepe iz možnosti 1 z uredbo, namenjeno vsem uvoznikom iz EU, ki uvažajo kositrne, tantalove in volframove rude in kovine ter zlato ne glede na poreklo proizvodov. Uredba se zanaša na smernice OECD o potrebni skrbnosti za opredelitev obveznosti za uvoznike iz EU, ki se odločijo, da se bodo samopotrdili kot odgovorni uvozniki kositrnih, tantalovih in volframovih rud in kovin ter zlata na podlagi lastne izjave o skladnosti. Čeprav je Uredba prostovoljna, morajo uvozniki iz EU, ki se odločijo za samopotrditev, v svoj sistem vodenja vključiti vse elemente smernic OECD o potrebni skrbnosti, in sicer z: (i) ohranjanjem sistema nadzorovanja in preglednosti nad oskrbovalno verigo z minerali, ki med drugim vključuje izvorno državo mineralov in talilnic/rafinerij; (ii) opredelitvijo in ocenitvijo tveganj v oskrbovalni verigi glede na vzorčno politiko oskrbovalne verige OECD; (iii) oblikovanjem in izvajanjem strategije odzivanja na opredeljena tveganja; (iv) pridobitvijo revizijskih zagotovil neodvisne tretje strani o potrebni skrbnosti v oskrbovalni verigi; in (v) javnim poročanjem o potrebni skrbnosti v oskrbovalni verigi. Od samopotrjenega uvoznika iz EU se zahteva, da pristojnemu organu države članice enkrat na leto razkrije identiteto in geografsko lokacijo talilnic/rafinerij v svoji oskrbovalni verigi. Na podlagi tega bo EU oblikovala seznam odgovornih talilnic/rafinerij, ki imajo sedež v EU ali dobavljajo v EU. Po treh letih ali prej, če bodo to dopuščale razpoložljive informacije, se bo izvedlo vrednotenje sistema, rezultati pa se bodo uporabili pri odločanju o prihodnosti pristopa EU in spremembah regulativnega okvira, pri čemer bo po potrebi na podlagi nadaljnje ocene učinka sistem postal obvezen. · Možnost 4 – Uredba za vzpostavitev obveznosti pri potrjevanju „odgovornega uvoznika EU“ na podlagi smernic OECD o potrebni skrbnosti – OBVEZNA Ta možnost povezuje ukrepe iz možnosti 1 z obvezno različico uredbe iz možnosti 3, na podlagi katere bi za vse uvoznike iz EU, ki uvažajo kositrove, tantalove in volframove rude in kovine ter zlato veljale obveznosti, opredeljene v uredbi. · Možnost 5 – Direktiva za vzpostavitev obveznosti družb, ki kotirajo v EU, na podlagi smernic OECD o potrebni skrbnosti Ta možnost povezuje ukrepe iz možnosti 1 z direktivo, namenjeno skoraj 1 000 družbam, ki kotirajo v EU ter v svoji oskrbovalni verigi uporabljajo kositer, tantal, volfram in zlato ne glede na njihovo poreklo. Direktiva bi opredelila obveznosti družb, ki kotirajo v EU, v zvezi z integracijo smernic OECD o potrebni skrbnosti v svoj sistem upravljanja, in sicer z (i) ohranjanjem sistema nadzorovanja in preglednosti nad oskrbovalno verigo z minerali, ki med drugim vključuje izvorno državo mineralov in talilnic/rafinerij; (ii) opredelitvijo in ocenitvijo tveganj v oskrbovalni verigi glede na vzorčno politiko oskrbovalne verige OECD; (iii) oblikovanjem in izvajanjem strategije odzivanja na opredeljena tveganja; (iv) pridobitvijo revizijskega zagotovila neodvisne tretje strani o potrebni skrbnosti družbe, ki kotira v EU, v oskrbovalni verigi; in (v) javnim poročanjem o potrebni skrbnosti v oskrbovalni verigi. Družbe, ki kotirajo v EU, bi morale rezultate revizije neodvisne tretje strani razkriti pristojnim organom držav članic. · Možnost 6 – Prepoved uvoza, kadar uvozniki iz EU, ki uvažajo mineralne rude, ne morejo dokazati skladnosti s smernicami OECD o potrebni skrbnosti Ta možnost vključuje ukrepe iz možnosti 1, poleg tega pa bi od uvoznikov iz EU zahtevala tudi, da obvezno dokažejo skladnost s smernicami OECD o potrebni skrbnosti. Uvozniki bodo s predložitvijo dokazov o skladnosti carinskim organom držav članic upravičeni do dostopa na trg EU. Ta možnost bi sledila pristopu sistema potrjevanja procesa Kimberley, ki je namenjen trgovini s surovimi diamanti, in Uredbe Sveta (ES) št. 2368/2002 z dne 20. decembra 2002, ki temelji na členu 133 PES (zdaj členu 207 PDEU) in določa pravila, ki se uporabljajo za uvoz in izvoz surovih diamantov. V tem primeru mednarodni sporazum podpira prepoved uvoza tako imenovanih „konfliktnih diamantov“. 3. PRAVNI ELEMENTI PREDLOGA Povzetek predlaganih ukrepov Predlagani ukrep je možnost 3. Usmerjen je k vsem gospodarskim subjektom EU, ki uvažajo kositer, tantal in volfram, njihove rude ter zlato na trg EU. Opredeljuje pogoje, pod katerimi se lahko samopotrdijo kot odgovorni uvozniki zadevnih mineralov in kovin. Predlog temelji na okviru potrebne skrbnosti, ki uvoznikom EU omogoča, da uporabljajo načela in postopke iz smernic OECD o potrebni skrbnosti ter s tem rešujejo težavo financiranja oboroženih skupin in varnostnih sil ter blažijo druge negativne učinke, vključno z resnimi kršitvami, povezanimi s pridobivanjem in prevozom zadevnih mineralov ali trgovino z njimi. Okvir potrebne skrbnosti od odgovornih uvoznikov mineralov in kovin iz področja uporabe Uredbe zahteva, da vzpostavijo trden sistem upravljanja družb, da opredelijo in ocenijo tveganja v oskrbovalni verigi, da oblikujejo in izvajajo strategijo odzivanja na opredeljena tveganja, da tretje strani izvedejo neodvisne revizije potrebne skrbnosti na opredeljenih točkah v oskrbovalni verigi ter da poročajo o potrebni skrbnosti v oskrbovalni verigi. Poleg tega se od odgovornih uvoznikov navedenih mineralov in kovin zahteva, da na letni ravni po potrebi razkrijejo identiteto vseh talilnic in/ali rafinerij, ki so njihovi dobavitelji, ter da predložijo revizijska zagotovila neodvisne tretje strani in jih posredujejo pristojnim organom držav članic in kupcem v spodnjem delu oskrbovalne verige, pri čemer ustrezno upoštevajo poslovno zaupnost in druge pomisleke v zvezi s konkurenčnostjo. Cilj predloga je pomagati zmanjšati financiranje oboroženih skupin in varnostnih sil prek prihodkov z območij, prizadetih zaradi konfliktov, in območij z visokim tveganjem s spodbujanjem gospodarskih subjektov EU, da odgovorno uvažajo minerale in kovine s področja uporabe Uredbe s takih območij, in podpirati prizadevanja za potrebno skrbnost kupcev iz spodnjega dela oskrbovalne verige. Na podlagi informacij, ki so bile razkrite pristojnim organom, bo EU po posvetovanju z OECD enkrat letno objavila seznam odgovornih talilnic in rafinerij, ki pridobivajo v skladu z Uredbo. Pravna podlaga Člen 207 Pogodbe o delovanju Evropske unije. Načeli subsidiarnosti in sorazmernosti Predlog je v izključni pristojnosti Unije. Načelo subsidiarnosti se zato ne uporablja. Kljub temu bi bilo treba opozoriti, da ukrepi na ravni EU glede na navedene težave omogočajo večjo kritično maso in globalne spodbude v primerjavi z ukrepi posamezne države članice. V skladu z načelom sorazmernosti mora biti vsako posredovanje ciljno usmerjeno in ne sme presegati okvirov, ki so potrebni za dosego ciljev. Na tem načelu je temeljila priprava tega predloga od opredelitve in ocenjevanja drugih možnosti politike do osnutka zakonodajnega predloga. Izbira instrumenta Predlagani instrument je Uredba za zagotovitev najvišje ravni uskladitve med državami članicami in ustrezne avtoritete nad sodelujočimi gospodarskimi subjekti ter spodbude v zvezi z opredelitvijo talilnic in rafinerij. 4. PRORAČUNSKE POSLEDICE Ta predlog ima omejene finančne posledice za proračun Unije za upravne namene. 2014/0059 (COD) Predlog UREDBA EVROPSKEGA PARLAMENTA IN SVETA o vzpostavitvi sistema Unije za samopotrjevanje potrebne skrbnosti odgovornih uvoznikov v oskrbovalni verigi, ki uvažajo kositer, tantal in volfram, njihove rude in zlato z območij, prizadetih zaradi konfliktov, in območij z visokim tveganjem EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, zlasti člena 207 Pogodbe, ob upoštevanju predloga Evropske komisije, po predložitvi osnutka zakonodajnega akta nacionalnim parlamentom, v skladu z rednim zakonodajnim postopkom, ob upoštevanju naslednjega: (1) Naravni viri mineralov na območjih, prizadetih zaradi konfliktov, ali območjih z visokim tveganjem so lahko kljub svojemu velikemu potencialu za razvoj razlog za spor, kadar prihodki, povezani z njimi, podpirajo izbruh ali nadaljevanje nasilnih konfliktov ter s tem izpodbijajo nacionalna prizadevanja za razvoj, dobro upravljanje in pravno državo. Na teh območjih je razbitje povezave med konflikti in nezakonitim izkoriščanjem mineralov ključna za mir in stabilnost. (2) Vprašanje zadeva regije, ki so bogate z viri, v katerih so vlade in mednarodne organizacije izziv, ki ga prinaša želja po čim manjšem financiranju oboroženih skupin in varnostnih sil, sprejele skupaj z nosilci dejavnosti in organizacijami civilne družbe. (3) Unija dejavno sodeluje v pobudi Organizacije za gospodarsko sodelovanje in razvoj („OECD“) za izboljšanje odgovornega pridobivanja mineralov s konfliktnih regij, katere rezultat je postopek, ki vključuje več deležnikov in ga podpirajo vlade, na podlagi katerega so bile sprejete smernice OECD o potrebni skrbnosti za odgovorne verige oskrbovanja z minerali z območij, prizadetih zaradi konfliktov, in območij z visokim tveganjem (v nadaljnjem besedilu: smernice OECD o potrebni skrbnosti[5]), vključno z dopolnili o kositru, tantalu, volframu in zlatu. Ministrski svet OECD je maja 2011 priporočil dejavno spodbujanje skladnosti s temi smernicami. (4) Na koncept odgovornega pridobivanja se sklicujejo posodobljene smernice OECD za mednarodna podjetja[6], skladen pa je tudi z vodilnimi načeli Združenih narodov („OZN“) o podjetništvu in človekovih pravicah[7]. Namen teh dokumentov je izboljšati prakse potrebne skrbnosti v oskrbovalni verigi, kadar podjetja pridobivajo z regij, prizadetih zaradi konfliktov ali nestabilnosti. Na najvišji mednarodni ravni Resolucija Varnostnega sveta OZN 1952 (2010), ki se osredotoča predvsem na Demokratično republiko Kongo in njene srednjeafriške sosede, poziva k potrebni skrbnosti v oskrbovalnih verigah, poleg tega pa se na podlagi Resolucije Varnostnega sveta OZN 1952 (2010) za upoštevanje smernic OECD o potrebni skladnosti zavzema tudi skupina strokovnjakov OZN za Demokratično republiko Kongo. (5) Poleg večstranskih pobud so voditelji držav in vlad z območja afriških Velikih jezer 15. decembra 2010 v Lusaki sprejeli politično zavezo, da se bodo borili proti nezakonitemu izkoriščanju naravnih virov v regiji, ter so med drugim odobrili mehanizem regionalnega potrjevanja, ki temelji na smernicah OECD o potrebni skrbnosti. (6) Komisija v sporočilu iz leta 2008[8] priznava, da je zagotavljanje zanesljivega dostopa do surovin pomemben dejavnik konkurenčnosti EU. Pobuda za surovine je celovita strategija, katere cilj je odzvati se na različne izzive, povezane z dostopom do neenergetskih nekmetijskih surovin. Pobuda za surovine priznava in spodbuja finančno preglednost in preglednost oskrbovalne verige ter uporabo standardov družbene odgovornosti gospodarskih družb. (7) Evropski parlament je 7. oktobra 2010 sprejel resolucijo, v kateri je pozval Unijo, da izdaja zakonodajne akte v skladu s pravom ZDA o „konfliktnih mineralih“ oziroma oddelkom 1502 Zakona o Dodd-Frankovi reformi Wall Streeta in varstvu potrošnikov, Komisija pa je v svojih sporočilih leta 2011[9] in 2012[10] izrazila, da namerava proučiti načine za izboljšanje preglednosti v oskrbovalni verigi, vključno z vidiki potrebne skrbnosti. V slednjem sporočilu in v skladu s svojo zavezo z ministrskega sveta OECD maja 2011 se je Komisija poleg tega zavzela za večjo podporo smernic OECD za mednarodna podjetja in smernic OECD o potrebni skrbnosti ter njihovo uporabo, tudi zunaj članstva OECD. (8) Državljani Unije in udeleženci civilne družbe so opozorili na vprašanje neodgovornosti družb, ki delujejo v pristojnosti Unije, v zvezi z njihovo potencialno povezavo z nezakonitim pridobivanjem mineralov iz konfliktnih regij in trgovino z njimi. Taki minerali, ki so potencialno prisotni v potrošniških izdelkih, potrošnike posledično povezujejo s konflikti zunaj Unije. Zato državljani predvsem s peticijami zahtevajo, da se Evropskemu parlamentu in Svetu predlaga zakonodaja, ki vključuje odgovornost družb v skladu s smernicami, kakor sta določili OZN in OECD. (9) V okviru te uredbe je potrebna skrbnost v oskrbovalni verigi reden, proaktiven in reaktiven postopek, s katerim nosilci dejavnosti spremljajo in upravljajo svoje nakupe in prodajo, da bi zagotovili, da z njimi ne prispevajo h konfliktom in negativnim učinkom. (10) Revizija potrebne skrbnosti družbe v oskrbovalni verigi, ki jo izvede tretja stran, zagotavlja verodostojnost družb iz spodnjega dela oskrbovalne verige in prispeva k izboljšanju praks potrebne skrbnosti v zgornjem delu oskrbovalne verige. (11) Javno poročanje družbe o politiki in praksi potrebne skrbnosti v njeni oskrbovalni verigi zagotavlja preglednost, ki je potrebna za zaupanje javnosti v ukrepe, ki jih sprejemajo družbe. (12) Družbe iz Unije so prek javnega posvetovanja izrazile interes za odgovorno pridobivanje mineralov in poročale o sedanjih industrijskih shemah, katerih namen so doseganje zastavljenih ciljev družbene odgovornosti gospodarskih družb ter sledenje zahtevam strank in varnosti oskrbe. Družbe iz Unije pa so poročale tudi o neštetih težavah pri izvajanju potrebne skrbnosti v oskrbovalni verigi, saj dolge in kompleksne globalne oskrbovalne verige vključujejo veliko število gospodarskih subjektov, katerih ozaveščenost pogosto ni dovolj dobra ali pa so etično neobremenjeni. Komisija bi morala spremljati stroške odgovornega pridobivanja in njihov potencialni učinek na konkurenčnost, predvsem na MSP. (13) Talilnice in rafinerije so pomembna točka v globalnih verigah oskrbovanja z minerali, saj so običajno zadnji, pri katerih se lahko učinkovito zagotovi potrebna skrbnost z zbiranjem, razkrivanjem in preverjanjem informacij o poreklu minerala in nadzorni verigi. Po tej fazi predelave naj običajno ne bi bilo več mogoče izslediti porekla mineralov. Seznam odgovornih talilnic in rafinerij, ki ga izda Unija, bi tako lahko zagotovil preglednost in zanesljivost družb iz spodnjega dela oskrbovalne verige v zvezi s praksami potrebne skrbnosti v oskrbovalni verigi. (14) Pristojni organi države članice so odgovorni za zagotovitev enotne skladnosti samopotrjevanja odgovornih uvoznikov z izvajanjem ustreznih naknadnih pregledov, s katerimi se preveri, ali samopotrjeni odgovorni uvozniki mineralov in/ali kovin iz področja uporabe Uredbe upoštevajo obveznosti potrebne skrbnosti v oskrbovalni verigi. Evidence takih pregledov bi se morale hraniti vsaj pet let. Države članice so odgovorne za določitev pravil, ki se uporabljajo za kršitve določb te uredbe. (15) Za zagotovitev ustreznega izvajanja te uredbe bi bilo treba izvedbena pooblastila podeliti Komisiji. Izvedbena pooblastila v zvezi s seznamom odgovornih talilnic in rafinerij ter seznamom pristojnih organov držav članic bi bilo treba izvajati v skladu z Uredbo (EU) št. 182/2011[11]. (16) Komisija bi morala Svetu in Evropskemu parlamentu redno poročati o učinkih sheme. Najpozneje tri leta po začetku veljavnosti in potem vsakih šest let bi morala Komisija pregledati delovanje in učinkovitost te uredbe, vključno s spodbujanjem odgovornega pridobivanja mineralov iz njenega področja uporabe z območij, prizadetih zaradi konfliktov, in območij z visokim tveganjem. Poročilom se po potrebi lahko priložijo ustrezni zakonodajni predlogi, ki lahko vključujejo obvezne ukrepe – SPREJELA NASLEDNJO UREDBO: Člen 1 Vsebina in področje uporabe 1. Ta uredba vzpostavlja sistem Unije za samopotrjevanje potrebne skrbnosti v oskrbovalni verigi, katerega cilj je omejiti možnosti za trgovanje oboroženih skupin in varnostnih sil[12] s kositrom, tantalom in volframom, njihovimi rudami ter zlatom. Oblikovana je tako, da zagotavlja preglednost in zanesljivost praks oskrbe, ki jo izvajajo uvozniki, talilnice in rafinerije, ki pridobivajo na območjih, prizadetih zaradi konfliktov, in območjih z visokim tveganjem. 2. Ta uredba določa obveznosti potrebne skrbnosti v oskrbovalni verigi za uvoznike Unije, ki se odločijo, da se bodo samopotrdili kot odgovorni uvozniki mineralov ali kovin, ki vsebujejo kositer, tantal, volfram in zlato ali so zgrajeni iz njih, kot je določeno v Prilogi I. Člen 2 Opredelitev pojmov Za namene te uredbe se uporabljajo naslednje opredelitve pojmov: (a) „minerali“ pomeni rude ali koncentrate, ki vsebujejo kositer, tantal in volfram ter zlato, kot je določeno v Prilogi I; (b) „kovine“ pomeni kovine, ki vsebujejo kositer, tantal in volfram ter zlato ali so zgrajene iz njih, kot je določeno v Prilogi I; (c) „veriga oskrbovanja z minerali“ pomeni sistem dejavnosti, organizacij, udeležencev, tehnologije, informacij, virov in storitev, ki so del gibanja in predelovanja mineralov med mestom pridobivanja in njihovo vključitvijo v končni proizvod; (d) „nadzorna veriga ali sistem sledljivosti v oskrbovalni verigi“ pomeni evidenco zaporednih subjektov, ki imajo v varstvu minerale in kovine, medtem ko se premikajo po oskrbovalni verigi; (e) „območja, prizadeta zaradi konfliktov, in območja z visokim tveganjem“ pomeni območja, kjer potekajo oboroženi konflikti, nestabilna pokonfliktna območja ter območja s slabim ali neobstoječim upravljanjem, kot so propadle države, ter razširjenimi in sistematičnimi kršitvami mednarodnega prava, vključno s kršitvami človekovih pravic; (f) „iz spodnjega dela verige“ pomeni verigo oskrbe s kovinami od talilnic ali rafinerij do končne uporabe; (g) „uvoznik“ pomeni katero koli fizično ali pravno osebo, ki prijavi minerale ali kovine iz področja uporabe te uredbe za sprostitev v prosti promet v smislu člena 79 Uredbe Sveta (EGS) št. 2913/1992[13]; (h) „odgovorni uvoznik“ pomeni katerega koli uvoznika, ki se odloči za samopotrditev v skladu s pravili iz te uredbe; (i) „samopotrditev“ pomeni razglasitev upoštevanja obveznosti v zvezi s sistemi upravljanja, obvladovanjem tveganja, revizijami tretje strani in razkritjem, kot so opredeljene v tej uredbi; (j) „pritožbeni mehanizem“ pomeni mehanizem zgodnjega zavedanja o tveganju, ki vsem zainteresiranim stranem ali prijaviteljem omogoča, da razglasijo svoje pomisleke v zvezi z razmerami pri pridobivanju mineralov, trgovini in ravnanju z minerali ter izvozu mineralov z območij, prizadetih zaradi konfliktov, in območij z visokim tveganjem; (k) „vzorčna politika oskrbovalne verige“ je v skladu s Prilogo II k smernicam OECD o potrebni skrbnosti, v kateri so opredeljena tveganja za pomembne negativne učinke, ki jih je mogoče povezati s pridobivanjem mineralov, trgovino in ravnanjem z minerali ter izvozom mineralov z območij, prizadetih zaradi konfliktov, in območij z visokim tveganjem; (l) „načrt obvladovanja tveganja“ pomeni pisni odziv uvoznikov na opredeljena tveganja v oskrbovalni verigi na podlagi Priloge III k smernicam OECD o potrebni skrbnosti[14]; (m) „taljenje in rafiniranje“ sta obliki ekstraktivne metalurgije, ki vključujeta predelavo za proizvodnjo kovine iz rude ali koncentrata; (n) „iz zgornjega dela oskrbovalne verige“ pomeni verigo oskrbovanja z minerali med mestom pridobivanja in vključno s talilnicami ali rafinerijami; (o) „potrebna skrbnost v oskrbovalni verigi“ se nanaša na obveznosti odgovornih uvoznikov kositra, tantala in volframa, njihovih rud ter zlata glede njihovih sistemov upravljanja, obvladovanja tveganja, revizij tretje strani in razkritja informacij za opredelitev in reševanje dejanskih in potencialnih tveganj, povezanih z območji, prizadetimi zaradi konfliktov, in območji z visokim tveganjem, z namenom preprečitve ali ublažitve negativnih učinkov v zvezi z njihovimi dejavnostmi pridobivanja; (p) „odgovorne talilnice ali rafinerije“ pomeni talilnice ali rafinerije v oskrbovalni verigi odgovornega uvoznika; (q) „pristojni organi države članice“ pomeni imenovani organ ali več imenovanih organov, ki so pristojni za revidiranje ter imajo ustrezno znanje glede surovin in industrijskih postopkov. Člen 3 Samopotrjevanje uspešnih uvoznikov 1. Vsi uvozniki mineralov ali kovin iz področja uporabe Uredbe se lahko samopotrdijo kot odgovorni uvoznik tako, da pri pristojnem organu države članice prijavijo, da izpolnjujejo obveznosti potrebne skrbnosti v oskrbovalni verigi iz te uredbe. Izjava vsebuje dokumentacijo, s katero uvoznik potrjuje izpolnjevanje obveznosti, vključno z rezultati revizij, ki jih je izvedla neodvisna tretja stran. 2. Pristojni organi države članice izvedejo ustrezne naknadne preglede za zagotovitev, da samopotrjeni odgovorni uvozniki mineralov ali kovin iz področja uporabe te uredbe upoštevajo svoje obveznosti na podlagi členov 4, 5, 6 in 7 te uredbe. Člen 4 Obveznosti v zvezi s sistemom upravljanja Odgovorni uvoznik mineralov ali kovin iz področja uporabe te uredbe: (a) sprejme ter dobaviteljem in javnosti jasno sporoči svojo politiko oskrbovalne verige z minerali in kovinami s potencialnim poreklom z območij, prizadetih zaradi konfliktov, in območij z visokim tveganjem; (b) v svojo politiko oskrbovalne verige vključi standarde, po katerih je treba potrebno skrbnost v oskrbovalni verigi izvajati v skladu s standardi, določenimi v vzorčni politiki oskrbovalne verige iz Priloge II k smernicam OECD o potrebni skrbnosti; (c) strukturira sisteme notranjega upravljanja tako, da bodo podpirali potrebno skrbnost v oskrbovalni verigi z dodelitvijo odgovornosti vodilnemu osebju, ki bo nadzorovalo postopek potrebne skrbnosti v oskrbovalni verigi in vodilo evidence za najmanj pet let; (d) okrepi svojo zavzetost pri dobaviteljih tako, da svojo politiko oskrbovalne verige vključi v pogodbe in sporazume z dobavitelji v skladu s Prilogo II k smernicam OECD o potrebni skrbnosti; (e) vzpostavi pritožbeni mehanizem na ravni družbe, ki deluje kot sistem zgodnjega zavedanja o tveganju, ali zagotovi tak mehanizem prek sodelovanja z drugimi družbami ali organizacijami ali s spodbujanjem dostopa do zunanjega strokovnjaka ali organa (npr. varuh človekovih pravic); (f) v zvezi z minerali upravlja nadzorno verigo ali sistem sledljivosti v oskrbovalni verigi, ki je podprt z dokumentacijo in zagotavlja naslednje informacije: (i) opis minerala, vključno z njegovim tržnim imenom in vrsto; (ii) naziv in naslov dobavitelja uvoznika; (iii) izvorno državo mineralov; (iv) količine in datume pridobitve v prostornini ali teži; (v) kadar minerali izvirajo z območij, prizadetih zaradi konfliktov, in območij z visokim tveganjem, dodatne informacije, kot so poreklo rudnika, kjer se pridobivajo minerali, mesta, kjer so minerali prečiščeni, kjer se trguje z njimi in kjer so predelani, ter davki, pristojbine in licenčnine, ki so bili plačani v skladu s posebnimi priporočili za družbe iz zgornjega dela oskrbovalne verige, kot je določeno v smernicah OECD o potrebni skrbnosti; (g) v zvezi s kovinami upravlja nadzorno verigo ali sistem sledljivosti v oskrbovalni verigi, ki je podprt z dokumentacijo in zagotavlja naslednje informacije: (i) opis kovine, vključno z njenim tržnim imenom in vrsto; (ii) naziv in naslov dobavitelja uvoznika; (iii) naziv in naslov talilnic ali rafinerij v oskrbovalni verigi uvoznikov; (iv) evidenco poročil o reviziji talilnic ali rafinerij, ki jih je izvedla tretja stran; (v) izvorne države mineralov v oskrbovalni verigi talilnic ali rafinerij; (vi) kadar kovine temeljijo na mineralih z območij, prizadetih zaradi konfliktov, in območij z visokim tveganjem, se predložijo dodatne informacije v skladu s posebnimi priporočili za družbe iz spodnjega dela oskrbovalne verige iz smernic OECD o potrebni skrbnosti. Člen 5 Obveznosti v zvezi z obvladovanjem tveganja 1. Odgovorni uvoznik mineralov ali kovin iz področja uporabe te uredbe: (a) opredeli in oceni tveganje negativnih učinkov v svoji verigi oskrbovanja z minerali na podlagi informacij, ki se predložijo v skladu s členom 4, in glede na standarde svoje politike oskrbovalne verige, v skladu s Prilogo II in priporočili o potrebni skrbnosti iz smernic OECD o potrebni skrbnosti; (b) izvaja strategijo odzivanja na opredeljena tveganja, ki je oblikovana tako, da preprečuje ali blaži negativne učinke s (i) poročanjem o rezultatih ocene tveganja oskrbovalne verige višjemu vodstvu; (ii) sprejetjem ukrepov obvladovanja tveganja v skladu s Prilogo II in priporočili o potrebni skrbnosti iz smernic OECD o potrebni skrbnosti glede na njegovo zmožnost vplivanja in, po potrebi, pritiska na dobavitelje, ki lahko najučinkoviteje preprečijo ali ublažijo prepoznano tveganje tako, da omogočijo (a) nadaljnjo trgovino ob hkratnem izvajanju merljivih prizadevanj za ublažitev tveganja; (b) začasno opustitev trgovine med nadaljnjim izvajanjem merljivih prizadevanj za ublažitev tveganja ali (c) prekinitev odnosa z dobaviteljem po neuspelih poskusih ublažitve; (iii) izvajanjem načrta obvladovanja tveganja, spremljanjem in sledenjem učinkovitosti prizadevanj za ublažitev tveganja, kar vključuje poročanje višjemu vodstvu ter razmislek o opustitvi ali prekinitvi odnosa z dobaviteljem po neuspelih poskusih ublažitve; (iv) izvedbo dodatnih ocen dejstev in tveganj za tveganja, ki zahtevajo ublažitev, ali po spremembi razmer. 2. Če si odgovorni uvoznik prizadeva za ublažitev tveganja, medtem ko nadaljuje trgovino ali jo začasno opusti, se posvetuje z dobavitelji in prizadetimi deležniki, vključno z lokalnimi organi in organi centralne države, mednarodnimi organizacijami ali organizacijami civilne družbe in prizadetimi tretjimi stranmi, ter se z njimi dogovori o strategiji za izmerljivo ublažitev tveganja v načrtu obvladovanja tveganja. 3. Odgovorni uvoznik se pri oblikovanju strategij za ublažitev konfliktov in visoko tveganih občutljivih razmer v načrtu obvladovanja tveganja zanaša na ukrepe in kazalnike iz Priloge III smernic OECD o potrebni skrbnosti ter meri postopno izboljšanje. Člen 6 Obveznosti v zvezi z revizijo, ki jo izvede tretja stran Odgovorni uvoznik mineralov ali kovin iz področja uporabe te uredbe izvaja revizije prek neodvisne tretje strani. Neodvisna tretja stran (a) v področje uporabe revizije vključi vse dejavnosti, postopke in sisteme odgovornega uvoznika, ki se uporabljajo za izvajanje potrebne skrbnosti v oskrbovalni verigi v zvezi z minerali ali kovinami iz področja uporabe uredbe, vključno s sistemom upravljanja, obvladovanjem tveganja in razkritjem informacij odgovornega uvoznika; (b) kot cilj revizije določi skladnost praks potrebne skrbnosti v oskrbovalni verigi odgovornega uvoznika s členi 4, 5 in 7 te uredbe; (c) upošteva načela neodvisnosti, pristojnosti in odgovornosti v zvezi z revizijo, kot so določena v smernicah OECD o potrebni skrbnosti. Člen 7 Obveznosti v zvezi z razkritjem informacij 1. Odgovorni uvoznik mineralov ali kovin iz področja uporabe te uredbe vsako leto najpozneje do 31. marca predloži pristojnemu organu države članice naslednjo dokumentacijo, ki zajema prejšnje koledarsko obdobje: (a) svoj naziv, naslov, popolne kontaktne podatke in opis komercialnih dejavnosti; (b) izjavo o skladnosti z obveznostmi iz členov 4, 5, 6 in 7; (c) revizije, ki jih neodvisna tretja stran izvede v skladu s členom 6 te uredbe. 2. Odgovorni uvoznik mineralov iz področja uporabe te uredbe vsako leto najpozneje do 31. marca predloži pristojnemu organu države članice dokumentacijo, ki zajema prejšnje koledarsko obdobje, v zvezi z deležem mineralov z območij, prizadetih zaradi konfliktov, in območij z visokim tveganjem v primerjavi s skupno količino kupljenih mineralov, kot potrjujejo revizije, ki jih neodvisna tretja stran izvede v skladu s členom 6 te uredbe. 3. Odgovorni uvoznik kovin iz področja uporabe te uredbe vsako leto najpozneje do 31. marca predloži pristojnemu organu države članice naslednjo dokumentacijo, ki zajema prejšnje koledarsko obdobje: (a) naziv in naslov posameznih odgovornih talilnic ali rafinerij v njegovi oskrbovalni verigi; (b) revizije, ki jih neodvisna tretja stran izvede v zvezi s posameznimi odgovornimi talilnicami ali rafinerijami v njegovi oskrbovalni verigi v skladu s področjem uporabe, ciljem in načeli iz člena 6 uredbe; (c) delež mineralov z območij, prizadetih zaradi konfliktov, in območij z visokim tveganjem v primerjavi s skupno količino mineralov, ki so jih kupile posamezne navedene talilnice ali rafinerije, kot potrjujejo revizije, ki jih izvede neodvisna tretja stran. 4. Odgovorni uvoznik mineralov ali kovin iz področja uporabe te uredbe svojim neposrednim kupcem iz spodnjega dela oskrbovalne verige daje na voljo vse informacije, ki jih je pridobil in ohranil v skladu s potrebno skrbnostjo v svoji oskrbovalni verigi, pri čemer ustrezno upošteva poslovno zaupnost in druge pomisleke v zvezi s konkurenčnostjo. 5. Odgovorni uvoznik mineralov ali kovin iz področja uporabe te uredbe na letni ravni in tudi na spletu čim širše javno poroča o svojih politikah in praksah potrebne skrbnosti v oskrbovalni verigi za odgovorno pridobivanje. V poročilo so vključeni koraki odgovornega uvoznika pri izvajanju obveznosti glede njegovega sistema upravljanja in obvladovanja tveganja iz člena 4 oziroma člena 5 ter povzetek poročila o revizijah tretje strani, vključno z imenom revizorja, pri čemer se ustrezno upoštevajo poslovna zaupnost in drugi pomisleki v zvezi s konkurenčnostjo. 6. V dveh mesecih po prejetju predložene dokumentacije, na katero se sklicujejo odstavki 1, 2 in 3, pristojni organ države članice izda potrdilo o prejemu. Člen 8 Seznam odgovornih talilnic in rafinerij 1. Na podlagi informacij, ki jih države članice predložijo v svojih poročilih, kot je določeno v členu 15, Komisija sprejme in javno objavi sklep, v katerem navede imena in naslove odgovornih talilnic in rafinerij mineralov iz področja uporabe te uredbe. 2. Komisija na seznamu iz odstavka 1 opredeli odgovorne talilnice in rafinerije, ki vsaj delno pridobivajo z območij, prizadetih zaradi konfliktov, in območij z visokim tveganjem. 3. Komisija sprejme seznam v skladu s predlogo iz Priloge II in regulativnim postopkom iz člena 13(2). Pri tem se posvetuje s sekretariatom OECD. 4. Komisija redno posodablja informacije, ki so vključene v seznam. Komisija s seznama odstrani imena talilnic in rafinerij, ki jih države članice v skladu s členom 14(3) ne priznavajo več kot odgovorne uvoznike, ali imena talilnic in rafinerij v oskrbovalni verigi uvoznikov, ki niso več priznane kot odgovorni uvozniki. Člen 9 Pristojni organi držav članic 1. Vsaka država članica imenuje enega ali več pristojnih organov, ki so odgovorni za uporabo te uredbe. Države članice obvestijo Komisijo o imenih in naslovih pristojnih organov najpozneje tri mesece po začetku veljavnosti te uredbe. Države članice obvestijo Komisijo o kakršnih koli spremembah nazivov ali naslovov pristojnih organov. 2. Komisija sklene, da bo objavila, med drugim tudi na spletu, seznam pristojnih organov v skladu s predlogo iz Priloge II in regulativnim postopkom iz odstavka 2 člena 13. Komisija seznam redno posodablja. 3. Pristojni organi zagotavljajo učinkovito in enotno izvajanje te uredbe po vsej Uniji. Člen 10 Naknadni pregledi odgovornih uvoznikov 1. Pristojni organi držav članic izvedejo ustrezne naknadne preglede za zagotovitev, da samopotrjeni odgovorni uvozniki mineralov in kovin iz področja uporabe te uredbe upoštevajo svoje obveznosti iz členov 4, 5, 6 in 7. 2. Pregledi iz odstavka 1 se izvedejo na podlagi pristopa, ki temelji na tveganju. Poleg tega se pregledi lahko izvedejo, ko ima pristojni organ na voljo potrebne informacije, vključno s tistimi na podlagi utemeljenih pomislekov tretjih strani, o upoštevanju te uredbe s strani odgovornega uvoznika. 3. Pregledi iz odstavka 1 med drugim vključujejo: (a) pregled izvajanja obveznosti potrebne skrbnosti v oskrbovalni verigi pri odgovornem uvozniku, vključno s sistemom upravljanja, obvladovanjem tveganja, revizijo neodvisne tretje strani in razkritjem; (b) pregled dokumentacije in evidenc, ki dokazujejo ustrezno izpolnjevanje obveznosti potrebne skrbnosti v oskrbovalni verigi; (c) pregled obveznosti revizije v skladu s področjem uporabe, ciljem in načeli iz člena 6; (d) preglede na kraju samem, vključno z revizijami na kraju samem. 4. Odgovorni uvozniki nudijo vso potrebno pomoč za lažje izvajanje pregledov iz odstavka 1, predvsem v zvezi z dostopom do prostorov ter predložitvijo dokumentacije in evidenc. Člen 11 Evidence pregledov odgovornih uvoznikov Pristojni organi hranijo evidence o pregledih iz člena 10(1), v katerih so navedeni zlasti njihova vrsta in rezultati, vključno z evidencami kakršnih koli obvestil o sanacijskih ukrepih iz člena 14(2). Evidence pregledov, ki jih izvedejo pristojni organi, se hranijo vsaj pet let. Člen 12 Sodelovanje med organi 1. Pristojni organi izmenjujejo informacije, tudi s svojimi carinskimi organi, o zadevah, povezanih s samopotrjevanjem in izvedenimi naknadnimi pregledi. 2. S pristojnimi organi drugih držav članic in Komisijo izmenjujejo informacije glede pomanjkljivosti, ki so bile ugotovljene med naknadnimi pregledi iz člena 10, in pravil, ki se uporabljajo za kršitve v skladu s členom 14. 3. Sodelovanje med organi v celoti upošteva Direktivo 95/46/ES in Uredbo (ES) št. 45/2001 o varstvu podatkov ter določbe Uredbe Sveta (EGS) št. 2913/92 v zvezi z razkritjem zaupnih informacij. Člen 13 Postopek odbora 1. Komisiji pomaga odbor. Ta odbor je odbor v smislu Uredbe (EU) št. 182/2011. 2. Pri sklicevanju na ta odstavek se uporablja člen 4 Uredbe (EU) št. 182/2011. Kadar je treba mnenje odbora pridobiti s pisnim postopkom, se pisni postopek zaključi brez izida, če v roku za predložitev mnenja tako odloči predsednik odbora ali če to zahteva navadna večina članov odbora. Člen 14 Pravila, ki se uporabljajo za kršitve 1. Države članice določijo pravila, ki se uporabljajo za kršitve določb te uredbe. 2. V primeru kršitve določb te uredbe pristojni organi držav članic izdajo obvestilo o sanacijskih ukrepih, ki jih mora sprejeti odgovorni uvoznik. 3. V primeru neustreznih sanacijskih ukrepov odgovornega uvoznika pristojni organ izda uvozniku obvestilo o nepriznavanju njegovega potrdila o odgovornem uvozniku v zvezi z minerali ali kovinami iz področja uporabe te uredbe, o čemer obvesti Komisijo. 4. Države članice o teh pravilih uradno obvestijo Komisijo in ji nemudoma sporočijo kakršne koli naknadne spremembe pravil. Člen 15 Poročanje in pregled 1. Države članice Komisiji vsako leto najpozneje do 30. junija predložijo poročilo o izvajanju te uredbe v prejšnjem koledarskem letu, vključno s kakršnimi koli informacijami o odgovornih uvoznikih, kot je določeno v členu 7(1)(a), členu 7(2) ter členu 7(3)(a) in (c). 2. Na podlagi teh informacij Komisija pripravi poročilo, ki ga vsaka tri leta pošlje Evropskemu parlamentu in Svetu. 3. Tri leta po začetku veljavnosti te uredbe in potem vsakih šest let Komisija pregleda delovanje in učinkovitost te uredbe, vključno s spodbujanjem in stroški odgovornega pridobivanja mineralov iz njenega področja uporabe z območij, prizadetih zaradi konfliktov, in območij z visokim tveganjem. Komisija poročilo o pregledu predloži Evropskemu parlamentu in Svetu. Člen 16 Začetek veljavnosti Ta uredba začne veljati dvajseti dan po objavi v Uradnem listu Evropske unije. Ta uredba je zavezujoča v celoti in se neposredno uporablja v vseh državah članicah. V Bruslju, Za Evropski parlament Za Svet Predsednik Predsednik OCENA FINANČNIH POSLEDIC ZAKONODAJNEGA PREDLOGA 1. OKVIR PREDLOGA/POBUDE 1.1. Naslov predloga/pobude 1.2. Zadevna področja v strukturi ABM/ABB 1.3. Vrsta predloga/pobude 1.4. Cilji 1.5. Utemeljitev predloga/pobude 1.6. Trajanje ukrepa in finančnih posledic 1.7. Načrtovani načini upravljanja 2. UKREPI UPRAVLJANJA 2.1. Pravila o spremljanju in poročanju 2.2. Upravljavski in kontrolni sistem 2.3. Ukrepi za preprečevanje goljufij in nepravilnosti 3. OCENA FINANČNIH POSLEDIC PREDLOGA/POBUDE 3.1. Zadevni razdelki večletnega finančnega okvira in odhodkovne proračunske vrstice 3.2. Ocenjene posledice za odhodke 3.2.1. Povzetek ocenjenih posledic za odhodke 3.2.2. Ocenjene posledice za odobritve za poslovanje 3.2.3. Ocenjene posledice za odobritve za upravne zadeve 3.2.4. Skladnost z veljavnim večletnim finančnim okvirom 3.2.5. Udeležba tretjih oseb pri financiranju 3.3. Ocenjene posledice za prihodke OCENA FINANČNIH POSLEDIC ZAKONODAJNEGA PREDLOGA 1. OKVIR PREDLOGA/POBUDE 1.1. Naslov predloga/pobude Uredba Evropskega parlamenta in Sveta o vzpostavitvi sistema Unije za samopotrjevanje potrebne skrbnosti odgovornih uvoznikov v oskrbovalni verigi, ki uvažajo kositer, tantal in volfram, njihove rude in zlato z območij, prizadetih zaradi konfliktov, in območij z visokim tveganjem 1.2. Zadevna področja v strukturi ABM/ABB[15] 20 Trgovinska politika 1.3. Vrsta predloga/pobude X Predlog/pobuda se nanaša na nov ukrep ¨ Predlog/pobuda se nanaša na nov ukrep na podlagi pilotnega projekta/pripravljalnega ukrepa[16] ¨ Predlog/pobuda se nanaša na podaljšanje obstoječega ukrepa ¨ Predlog/pobuda se nanaša na obstoječ ukrep, preusmerjen v nov ukrep 1.4. Cilji 1.4.1. Večletni strateški cilji Komisije, ki naj bi bili doseženi s predlogom/pobudo Podpiranje trajnostnega gospodarskega, socialnega in okoljskega razvoja, zlasti v državah v razvoju. 1.4.2. Posamezni cilji in zadevne dejavnosti v strukturi ABM/ABB Posamezni cilj št. 3 Zadevne dejavnosti v strukturi ABM/ABB Podpiranje trajnostnega gospodarskega, socialnega in okoljskega razvoja s poudarkom na zeleni in vključujoči rasti, zlasti v državah v razvoju. 1.4.3. Pričakovani rezultati in posledice Navedite, kakšne posledice naj bi imel(-a) predlog/pobuda za upravičence/ciljne skupine. n. r. 1.4.4. Kazalniki rezultatov in posledic Navedite, s katerimi kazalniki se bo spremljalo izvajanje predloga/pobude. n. r. 1.5. Utemeljitev predloga/pobude 1.5.1. Potrebe, ki jih je treba zadovoljiti kratkoročno ali dolgoročno n. r. 1.5.2. Dodana vrednost ukrepanja EU n. r. 1.5.3. Spoznanja iz podobnih izkušenj v preteklosti n. r. 1.5.4. Skladnost in možnosti sinergij z drugimi ustreznimi instrumenti n. r. 1.6. Trajanje ukrepa in finančnih posledic ¨ Časovno omejen(-a) predlog/pobuda: – ¨ trajanje predloga/pobude od [DD. MM.] LLLL do [DD. MM.] LLLL, – ¨ finančne posledice med letoma LLLL in LLLL. X Časovno neomejen(-a) predlog/pobuda: – izvajanje z obdobjem uvajanja med letoma LLLL in LLLL, – ki mu sledi izvajanje predloga/pobude v celoti. 1.7. Načrtovani načini upravljanja Iz proračuna za leto 2014 X Neposredno upravljanje – Komisija: – x z lastnimi službami, vključno z zaposlenimi v delegacijah Unije, – ¨ prek izvajalskih agencij. ¨ Deljeno upravljanje z državami članicami. ¨ Posredno upravljanje s poverjanjem nalog izvrševanja proračuna: – ¨ tretjim državam ali organom, ki jih te imenujejo, – ¨ mednarodnim organizacijam in njihovim agencijam (navedite), – ¨ EIB in Evropskemu investicijskemu skladu, – ¨ organom iz členov 208 in 209 finančne uredbe, – ¨ subjektom javnega prava, – ¨ subjektom zasebnega prava, ki opravljajo javne storitve, kolikor ti subjekti zagotavljajo ustrezna finančna jamstva, – ¨ subjektom zasebnega prava države članice, ki so pooblaščeni za izvajanje javno-zasebnih partnerstev in ki zagotavljajo ustrezna finančna jamstva, – ¨ osebam, pooblaščenim za izvajanje določenih ukrepov SZVP v skladu z naslovom V PEU in opredeljenim v zadevnem temeljnem aktu. – Pri navedbi več kot enega načina upravljanja je treba to natančneje obrazložiti v oddelku „opombe“. Opombe n. r. 2. UKREPI UPRAVLJANJA 2.1. Pravila o spremljanju in poročanju 2.1.1. Navedite pogostost in pogoje Uporabljali se bodo standardni mehanizmi spremljanja in nadzora, ki se uporabljajo v GD za trgovino, kot so spomladanski/jesenski pregledi, poročila o sredstvih in tedensko računovodsko poročanje. 2.2. Upravljavski in kontrolni sistem 2.2.1. Ugotovljena tveganja Posebna tveganja niso bila opredeljena. 2.2.2. Podatki o vzpostavljenem sistemu notranje kontrole Upravljanje povezanih stroškov bo potekalo v sistemu splošne notranje kontrole, ki je bil oblikovan v GD za trgovino. 2.2.3. Ocena stroškov in koristi kontrol ter ocena pričakovane stopnje tveganja napak Pričakuje se, da bo stopnja tveganja napak enaka nič. 2.3. Ukrepi za preprečevanje goljufij in nepravilnosti Navedite obstoječe ali predvidene preprečevalne in zaščitne ukrepe. Uporabljala se bo strategija proti goljufijam GD za trgovino, ki je bila sprejeta novembra 2013. 3. OCENA FINANČNIH POSLEDIC PREDLOGA/POBUDE 3.1. Zadevni razdelki večletnega finančnega okvira in odhodkovne proračunske vrstice · Obstoječe proračunske vrstice Po vrstnem redu razdelkov večletnega finančnega okvira in proračunskih vrstic. Razdelek večletnega finančnega okvira || Proračunska vrstica || Vrsta odhodkov || Prispevek Razdelek št. 5 || dif./nedif. ([17]) || držav Efte[18] || držav kandidatk[19] || tretjih držav || v smislu člena 21(2)(b) finančne uredbe || […][XX.YY.YY.YY] || dif./nedif. || NE || NE || NE || NE · Zahtevane nove proračunske vrstice Po vrstnem redu razdelkov večletnega finančnega okvira in proračunskih vrstic. Razdelek večletnega finančnega okvira || Proračunska vrstica || Vrsta odhodkov || Prispevek Št. […][razdelek………………………………………...……….] || dif./nedif. || držav Efte || držav kandidatk || tretjih držav || v smislu člena 21(2)(b) finančne uredbe || […][XX.YY.YY.YY] || || DA/NE || DA/NE || DA/NE || DA/NE 3.2. Ocenjene posledice za odhodke 3.2.1. Povzetek ocenjenih posledic za odhodke v mio. EUR (na tri decimalna mesta natančno) Razdelek večletnega finančnega okvira || Številka || […][razdelek………………………………………...……….] GD: <…….> || || || Leto N[20] || Leto N+1 || Leto N+2 || Leto N+3 || Vstavite ustrezno število let glede na trajanje posledic (glej točko 1.6). || SKUPAJ  Odobritve za poslovanje || || || || || || || || Številka proračunske vrstice || obveznosti || (1) || || || || || || || || plačila || (2) || || || || || || || || Številka proračunske vrstice || obveznosti || (1a) || || || || || || || || plačila || (2a) || || || || || || || || Odobritve za upravne zadeve, ki se financirajo iz sredstev določenih programov[21] || || || || || || || || Številka proračunske vrstice || || (3) || || || || || || || || Odobritve za GD <….> SKUPAJ || obveznosti || = 1 + 1a + 3 || || || || || || || || plačila || = 2 + 2a +3 || || || || || || || ||  Odobritve za poslovanje SKUPAJ || obveznosti || (4) || || || || || || || || plačila || (5) || || || || || || || ||  Odobritve za upravne zadeve, ki se financirajo iz sredstev določenih programov, SKUPAJ || (6) || || || || || || || || Odobritve iz RAZDELKA <….> večletnega finančnega okvira SKUPAJ || obveznosti || = 4 + 6 || || || || || || || || plačila || = 5 + 6 || || || || || || || || Če ima predlog/pobuda posledice za več razdelkov:  Odobritve za poslovanje SKUPAJ || obveznosti || (4) || || || || || || || || plačila || (5) || || || || || || || ||  Odobritve za upravne zadeve, ki se financirajo iz sredstev določenih programov, SKUPAJ || (6) || || || || || || || || Odobritve iz RAZDELKOV 1–4 večletnega finančnega okvira (referenčni znesek) SKUPAJ || obveznosti || = 4+ 6 || || || || || || || || plačila || = 5 + 6 || || || || || || || || Razdelek večletnega finančnega okvira || 5 || „Upravni odhodki“ v mio. EUR (na tri decimalna mesta natančno) || || || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || SKUPAJ || GD za trgovino || || || ||  Človeški viri || 0,3 || 0,3 || 0,3 || 0,3 || 0,3 || 0,3 || 0,3 || 2,1 || || ||  Drugi upravni odhodki || 0,26 || 0,06 || 0,06 || 0,06 || 0,06 || 0,06 || 0,06 || 0,62 || || || GD za trgovino SKUPAJ || odobritve || 0,56 || 0,36 || 0,36 || 0,36 || 0,36 || 0,36 || 0,36 || 2,72 || || || Odobritve iz RAZDELKA 5 večletnega finančnega okvira SKUPAJ || (obveznosti skupaj = plačila skupaj) || 0,56 || 0,36 || 0,36 || 0,36 || 0,36 || 0,36 || 0,36 || 2,72 v mio. EUR (na tri decimalna mesta natančno) || || || Leto 2015 || Leto 2016 || Leto 2017 || Leto 2018 || || SKUPAJ Odobritve iz RAZDELKOV 1–5 večletnega finančnega okvira SKUPAJ || obveznosti || 0,56 || 0,36 || 0,36 || 0,36 || 0,36 || 0,36 || 0,36 || 2,72 plačila || 0,56 || 0,36 || 0,36 || 0,36 || 0,36 || 0,36 || 0,36 || 2,72 3.2.2. Ocenjene posledice za odobritve za poslovanje – x Za predlog/pobudo niso potrebne odobritve za poslovanje. – ¨ Za predlog/pobudo so potrebne odobritve za poslovanje, kot je pojasnjeno v nadaljevanju: odobritve za prevzem obveznosti v mio. EUR (na tri decimalna mesta natančno) Cilji in realizacije ò || || || Leto N || Leto N+1 || Leto N+2 || Leto N+3 || Vstavite ustrezno število let glede na trajanje posledic (glej točko 1.6). || SKUPAJ REALIZACIJE vrsta[22] || povprečni stroški || število || stroški || število || stroški || število || stroški || število || stroški || število || stroški || število || stroški || število || stroški || Število realizacij skupaj || Stroški realizacij skupaj POSAMEZNI CILJ št. 1[23] ... || || || || || || || || || || || || || || || || – realizacija || || || || || || || || || || || || || || || || || || – realizacija || || || || || || || || || || || || || || || || || || – realizacija || || || || || || || || || || || || || || || || || || Seštevek za posamezni cilj št. 1 || || || || || || || || || || || || || || || || POSAMEZNI CILJ ŠT. 2 ... || || || || || || || || || || || || || || || || – realizacija || || || || || || || || || || || || || || || || || || Seštevek za posamezni cilj št. 2 || || || || || || || || || || || || || || || || STROŠKI SKUPAJ || || || || || || || || || || || || || || || || 3.2.3. Ocenjene posledice za odobritve za upravne zadeve 3.2.3.1. Povzetek – ¨ Za predlog/pobudo niso potrebne odobritve za upravne zadeve. – X Za predlog/pobudo so potrebne odobritve za upravne zadeve, kot je pojasnjeno v nadaljevanju: v mio. EUR (na tri decimalna mesta natančno) || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || SKUPAJ RAZDELEK 5 večletnega finančnega okvira || || || || || || || || Človeški viri || 0,3 || 0,3 || 0,3 || 0,3 || 0,3 || 0,3 || 0,3 || 2,1 Drugi upravni odhodki || 0,26 || 0,06 || 0,06 || 0,06 || 0,06 || 0,06 || 0,06 || 0,62 Seštevek za RAZDELEK 5 večletnega finančnega okvira || 0,56 || 0,36 || 0,36 || 0,36 || 0,36 || 0,36 || 0,36 || 2,72 Zunaj RAZDELKA 5[24]večletnega finančnega okvira || || || || || || || || Človeški viri || || || || || || || || Drugi upravni odhodki || || || || || || || || Seštevek zunaj RAZDELKA 5 večletnega finančnega okvira || || || || || || || || SKUPAJ || 0,56 || 0,36 || 0,36 || 0,36 || 0,36 || 0,36 || 0,36 || 2,72 Potrebe po odobritvah za upravne zadeve se krijejo z odobritvami GD, ki so že dodeljene za upravljanje ukrepa in/ali so bile prerazporejene znotraj GD, po potrebi skupaj z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve. 3.2.3.2. Ocenjene potrebe po človeških virih – ¨ Za predlog/pobudo niso potrebni človeški viri. – X Za predlog/pobudo so potrebni človeški viri, kot je pojasnjeno v nadaljevanju: ocena, izražena v ekvivalentu delovnega časa || Leto 2015 || Leto 2016 || Leto 2017 || Leto 2018 || Leto N  Delovna mesta v kadrovskem načrtu (uradniki in začasni uslužbenci) || || XX 01 01 01 (sedež in predstavništva Komisije) || 2,5 || 2,5 || 2,5 || 2,5 || 2,5 XX 01 01 02 (delegacije) || || || || || XX 01 05 01 (posredne raziskave) || || || || || 10 01 05 01 (neposredne raziskave) || || || || ||  Zunanji sodelavci (v ekvivalentu polnega delovnega časa)[25] || XX 01 02 01 (PU, ZU, NNS iz splošnih sredstev) || || || || || XX 01 02 02 (PU, ZU, MSD, LU in NNS na delegacijah) || || || || || XX 01 04 yy[26] || – na sedežu || || || || || – na delegacijah || || || || || XX 01 05 02 (PU, NNS, ZU za posredne raziskave) || || || || || 10 01 05 02 (PU, NNS, ZU za neposredne raziskave) || || || || || Druge proračunske vrstice (navedite) || || || || || SKUPAJ || 2,5 || 2,5 || 2,5 || 2,5 || 2,5 20 je zadevno področje ali naslov. Potrebe po človeških virih se krijejo z osebjem GD, ki je že dodeljeno za upravljanje ukrepa in/ali je bilo prerazporejeno znotraj GD, po potrebi skupaj z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve. Opis nalog: Uradniki in začasni uslužbenci || Za pripravo osnutka in izvajanje navodil za javna naročila bi bil potreben en ekvivalent polnega delovnega časa v več zaporednih letih. Poleg tega bi Uredba v zvezi s smernicami izvajanja zahtevala 1,5 ekvivalenta polnega delovnega časa. Zunanji sodelavci || 3.2.4. Skladnost z veljavnim večletnim finančnim okvirom – X Predlog/pobuda je v skladu z veljavnim večletnim finančnim okvirom. – ¨ Za predlog/pobudo je potrebna sprememba zadevnega razdelka večletnega finančnega okvira. Pojasnite, kakšna sprememba je potrebna, ter pri tem navedite zadevne proračunske vrstice in ustrezne zneske. – ¨ Za predlog/pobudo je potrebna uporaba instrumenta prilagodljivosti ali sprememba večletnega finančnega okvira[27]. Pojasnite, kakšna sprememba je potrebna, ter pri tem navedite zadevne razdelke, proračunske vrstice in ustrezne zneske. 3.2.5. Udeležba tretjih oseb pri financiranju – V predlogu/pobudi ni načrtovano sofinanciranje tretjih oseb. – V predlogu/pobudi je načrtovano sofinanciranje, kot je ocenjeno v nadaljevanju: odobritve v mio. EUR (na tri decimalna mesta natančno) || Leto N || Leto N+1 || Leto N+2 || Leto N+3 || Vstavite ustrezno število let glede na trajanje posledic (glej točko 1.6). || Skupaj Navedite organ sofinanciranja. || || || || || || || || Sofinancirane odobritve SKUPAJ || || || || || || || || 3.3. Ocenjene posledice za prihodke – X Predlog/pobuda nima finančnih posledic za prihodke. – ¨ Predlog/pobuda ima finančne posledice, kot je pojasnjeno v nadaljevanju: ¨ za lastna sredstva, ¨ za razne prihodke. v mio. EUR (na tri decimalna mesta natančno) Proračunska vrstica za proračunske prihodke: || Odobritve na voljo za sedanje proračunsko leto || Posledice predloga/pobude[28] Leto N || Leto N+1 || Leto N+2 || Leto N+3 || Vstavite ustrezno število let glede na trajanje posledic (glej točko 1.6). Člen …………. || || || || || || || || Za različne „namenske“ prihodke navedite zadevne odhodkovne proračunske vrstice. Navedite metodo izračuna posledic za prihodke. [1] „Oborožene skupine in varnostne sile“, kot so opredeljene v Prilogi II k „smernicam OECD o potrebni skrbnosti“ (OECD (2013), smernice OECD o potrebni skrbnosti za odgovorne verige oskrbovanja z minerali z območij, prizadetih zaradi konfliktov, in območij z visokim tveganjem: druga izdaja, OECD Publishing, http://dx.doi.org/10.1787/9789264185050-en. [2] V ameriškem zakonu Dodd-Frank opredeljeni „konfliktni minerali“ zajemajo kolumbit-tantalit ali koltan (kovinska ruda, iz katere se pridobiva tantal), kasiterit (kovinska ruda, iz katere se pridobiva kositer) in volframit (kovinska ruda, iz katere se pridobivajo volfram ali njegovi derivati), ki financirajo konflikte v Demokratični republiki Kongo, Angoli, Burundiju, Srednjeafriški republiki, Republiki Kongo, Ruandi, Južnem Sudanu, Tanzaniji, Ugandi in Zambiji). [3] Vrh skupine G8 – Lough Erne, sporočilo, odstavek 40, 18. junij 2013. [4] Blagovne borze in področje surovin, COM(2011) 25 final, ter Trgovina, rast in razvoj, COM(2012) 22 final. [5] Smernice OECD o potrebni skrbnosti za odgovorne verige oskrbovanja z minerali z območij, prizadetih zaradi konfliktov, in območij z visokim tveganjem: druga izdaja, OECD Publishing (OECD (2013)), http://dx.doi.org/10.1787/9789264185050-en. [6] Smernice OECD za mednarodna podjetja, izdaja OECD 2011. [7] Vodilna načela o podjetništvu in človekovih pravicah, Urad visokega komisarja Združenih narodov za človekove pravice, New York in Ženeva 2011. [8] Pobuda za surovine – zagotavljanje preskrbe z nujno potrebnimi surovinami za rast in delovna mesta v Evropi, COM(2008) 699. [9] Blagovne borze in področje surovin, COM(2011) 25 final. [10] Trgovina, rast in razvoj, COM(2012) 22 final. [11] Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13). [12] „Oborožene skupine in varnostne sile“, kot so opredeljene v Prilogi II k smernicam OECD o potrebni skrbnosti za odgovorne verige oskrbovanja z minerali z območij, prizadetih zaradi konfliktov, in območij z visokim tveganjem: druga izdaja, OECD Publishing (OECD (2013)), http://dx.doi.org/10.1787/9789264185050-en. [13] Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1). [14] Smernice OECD o potrebni skrbnosti za odgovorne verige oskrbovanja z minerali z območij, prizadetih zaradi konfliktov, in območij z visokim tveganjem: druga izdaja, OECD Publishing (OECD (2013)), http://dx.doi.org/10.1787/9789264185050-en. [15] ABM: upravljanje po dejavnostih – ABB: oblikovanje proračuna po dejavnostih. [16] Kot je opredeljeno v členu 54(2)(a) ali (b) finančne uredbe. [17] Dif. = diferencirana sredstva/nedif = nediferencirana sredstva. [18] EFTA: Evropsko združenje za prosto trgovino. [19] Države kandidatke in po potrebi potencialne države kandidatke z Zahodnega Balkana. [20] Leto N je leto, ko se začne izvajanje predloga/pobude. [21] Tehnična in/ali upravna pomoč in odhodki za podporo izvajanja programov in/ali ukrepov EU (prej vrstice BA), posredne raziskave, neposredne raziskave. [22] Realizacije so dobavljeni proizvodi in opravljene storitve (npr.: število financiranih izmenjav študentov, število km novozgrajenih cest …). [23] Kot je opisano v točki 1.4.2. „Posamezni cilji ...“ [24] Tehnična in/ali upravna pomoč in stroški podpore izvajanja programov EU ter/ali ukrepi (prej vrstice BA), posredne raziskave, neposredne raziskave. [25] PU = pogodbeni uslužbenec, LU = lokalni uslužbenec, NNS = napoteni nacionalni strokovnjak, ZU = začasni uslužbenec, MSD = mladi strokovnjak na delegaciji. [26] Dodatna zgornja meja za zunanje sodelavce v okviru odobritev za poslovanje (prej vrstice BA). [27] Glej točki 19 in 24 Medinstitucionalnega sporazuma (za obdobje 2007–2013). [28] Pri tradicionalnih lastnih sredstvih (carine, prelevmani na sladkor) se navedejo neto zneski, tj. bruto zneski po odbitku 25 % stroškov pobiranja. PRILOGA I Seznam mineralov in kovin iz področja uporabe Uredbe, uvrščenih pod kombinirano nomenklaturo Oznaka KN || Opis izdelka 2609 00 00 || Kositrove rude in koncentrati 2611 00 00 || Volframove rude in koncentrati 2615 90 00 || Tantalove rude in koncentrati 2616 90 00 || Zlate rude in koncentrati 2825 90 40 || Volframovi oksidi in hidroksidi 2849 90 30 || Karbidi volframa 2849 90 50 || Karbidi tantala 7108 || Zlato, neobdelano ali v obliki polizdelkov ali v prahu 8001 || Kositer, surov 8003 00 00 || Kositrne palice, profili in žica 8007 00 || Drugi kositrni izdelki 8101 10 00 || Volfram, prah 8101 94 00 || Volfram, surov, vključno palice, dobljene samo s sintranjem 8101 96 00 || Volframova žica 8101 99 || Volframove palice, razen tistih, ki so dobljene samo s sintranjem, profili, plošče, trakovi, pločevine in folije ter drugo 8103 20 00 || Tantal, surov, vključno palice, dobljene samo s sintranjem; prah 8103 90 || Tantalove palice, razen tistih, dobljenih samo s sintranjem, profili, žica, plošče, pločevina, trakovi in folije ter drugo || PRILOGA II Predloga seznama odgovornih talilnic in rafinerij iz člena 8 Stolpec A: || Imena talilnic ali rafinerij po abecednem vrstnem redu Stolpec B: || Naslov talilnice ali rafinerije Stolpec C: || (*) kazalnik, ali talilnica ali rafinerija pridobiva minerale z območij, prizadetih zaradi konfliktov, in območij z visokim tveganjem A || B || C PRILOGA III Predloga seznama pristojnih organov držav članic iz člena 9 Stolpec A: || Imena držav članic po abecednem vrstnem redu Stolpec B: || Ime pristojnega organa Stolpec C: || Naslov pristojnega organa A || B || C